**Daisy Kudre-Schnyder** (sündinud 17. detsembril 1993 Värskas; 2022. aastani **Daisy Kudre**) on eesti orienteeruja, neljakordne maailmameister ja kolmekordne Euroopa meister suusaorienteerumises.

Haridus
-------

Ta lõpetas 2012. aastal Värska Gümnaasiumi. Aastatel 2012–2016 õppis Tartu Ülikoolis riigiteaduste erialal ja 2016–2019 Tartu Ülikooli rahvatervishoiu magistriõppes.

2013. aastal veetis ta vahetussemestri Vaasa Ülikoolis Soomes ja aastatel 2017–2018 Zürichi Tehnikakõrgkoolis Šveitsis.

Sporditulemused
---------------

Aastatel 2006–2013 võitis noorte ja juunioride vanuseklassides orienteerumise Eesti meistrivõistlustelt kokku 36 medalit (16 kulda, 14 hõbedat, 6 pronksi).

Orienteerumise Eesti meistrivõistlustel on ta aastatel 2008–2022 võitnud 30 kulda, 11 hõbedat ja 3 pronksi.

2013. aastal võitis juunioride maailmameistrivõistlustel suusaorienteerumises Lätis Madonas lühirajal hõbeda ning sai sprindis ja tavarajal 6. koha.

2013. aasta täiskasvanute suusaorienteerumise MM-il sai sprindis 17. koha ja segateatesõidus 8. koha. 

2013. aasta suusaorienteerumise EM-il sai segateatesprindis 6. koha koos Even Toomasega. 

2014. aasta suusaorienteerumise maailma karikasarja 1. etapil sai tavarajal 3. koha.

2014. aasta rattaorienteerumise MM-il sai sprindis 23. koha ja teatesõidus 9. koha.

2014. aasta suusaorienteerumise EM-il sai sprindis 9. koha ja segateatesprindis 8. koha. 

2015. aasta suusaorienteerumise EM-il sai sprindis 15. koha ja teatevõistlusel Eesti naiskonnas koos Evely Kaasiku ja Doris Kudrega 5. koha. 

2016. aasta suusaorienteerumise EM-il sai ta sprindis 9. koha ja teatevõistlusel Eesti naiskonnas koos Evely Kaasiku ja Piret Pärnikuga 5. koha. 

2017. aasta suusaorienteerumise MM-il sai ta teatevõistlusel Eesti naiskonnas koos Doris Kudre ja Epp Paalbergiga pronksi. 

2018. aasta suusaorienteerumise üliõpilaste MM-il võitis Daisy Kudre kokku kolm medalit: hõbemedal sprindis, hõbemedal individuaalses jälitussõidus ning hõbemedal lühirajal.

2019. aasta suusaorienteerumise MM-il Rootsis sai ta sprindis 5. koha, lühirajal 9. koha ja tavarajal 11. koha.

2021. aasta suusaorienteerumise MM-il Eestis Käärikul tuli ta maailmameistriks sprindidistantsil ja lühirajal, võitis jälitussõidus hõbemedali ning sprinditeates koos Mattis Jaamaga pronksmedali.

2022. aasta suusaorienteerumise MM-il Soomes Kemis tuli ta maailmameistriks sprindidistantsil ja lühirajal ning võitis sprinditeates koos Mattis Jaamaga pronksmedali.

2020. aasta suusaorienteerumise maailma karikasarja etapil Rootsis sai ta tavarajal 1. koha.

2020. aasta suusaorienteerumise EM-il sai ta lühirajal 3. koha ja sprinditeates koos Mattis Jaamaga 3. koha.

Suusaorienteerumise MK sarja kokkuvõttes sai ta 2020. aastal 4. koha ja 2022. aastal 1. koha. 

2023. aasta suusaorienteerumise EM-il Lätis Madonas võitis ta kolm kuldmedalit (sprindis, lühirajal ja tavarajal) ning kaks hõbedat – naiste teatevõistlusel Eesti naiskonnas (koos Doris Kudre ja Epp Paalbergiga) ja segasprinditeates (koos Mattis Jaamaga).

2014. aastal valiti ta Eesti Olümpiakomitee järelkasvutiimi "Märka järgnevat põlvkonda".

2016. aastal valis Eesti Akadeemiline Spordiliit ta Eesti parimaks üliõpilassportlaseks.

Daisy kuulub ka Rahvusvahelise Orienteerumisföderatsiooni sportlaste komisjoni.

Tunnustus
---------

* 2011, 2012, 2013, 2014, 2016, 2018, 2019, 2020, 2021, 2022, 2023 Eesti parim suusaorienteeruja
* 2013, 2014, 2015, 2017 Põlva maakonna parim naissportlane
* 2014 veebruaris valis Rahvusvaheline Orienteerumisföderatsioon (IOF) ta kuu sportlaseks
* 2016 Eesti parim üliõpilassportlane
* 2018, 2020 ja 2021 Võru maakonna parim naissportlane

Isiklikku
---------

Tema vanemad on Ingrit Kala ja Raul Kudre, tema õde on Doris Kudre.

Viited
------

1. ↑  Jaan Rapp. Edukas orienteeruja Daisy Kudre abiellus. Lõuna-Eesti Postimees, 17.02.2022
2. ↑  "Värska Gümnaasium. Vilistlased". Originaali arhiivikoopia seisuga 24. november 2015. Vaadatud 24. novembril 2015.
3. ↑  Eesti Spordi Biograafiline Leksikon. Kudre, Daisy
4. ↑  "Daisy Šveitsis: esimesed nädalad Zürichis". *Team Kudre (spordiblogi)*. 17.09.2017. Vaadatud 16.03.2018.
5. 1 2 3 4 5
6. 1 2 3 4 5  ESBL sporditulemused. Daisy Kudre
7. ↑  "Daisy Kudre võitis üliõpilaste MM-il hõbemedali". *ERR*. 21.02.2018. Vaadatud 16.03.2018.
8. ↑  "Daisy Kudre võitis suusaorienteerumise üliõpilaste MM-ilt teise hõbemedali". *ERR*. 24.02.2018. Vaadatud 16.03.2018.
9. ↑  "Daisy Kudre teenis üliõpilaste MM-ilt kolmandagi hõbemedali". *ERR*. 26.02.2018. Vaadatud 16.03.2018.
10. ↑  Daisy Kudre tuli suusaorienteerumise maailmameistriks. ERR sport, 24.02.2021
11. ↑  Daisy Kudre võitis suusaorienteerumise MM-il teise medali. ERR sport, 25.02.2021
12. ↑  Daisy Kudre tuli koduradadel teist korda maailmameistriks. ERR sport, 27.02.2021
13. ↑  Põnev lõpplahendus tõi Kudrele ja Jaamale MM-i viimasel alal pronksi. ERR sport, 28.02.2021
14. ↑  "Eesti Olümpiakomitee infokiri. Kuulutati välja 2014. a järelkasvutiimi "Märka järgnevat põlvkonda" valitud individuaalalade sportlased. 28.04.2014". Originaali arhiivikoopia seisuga 16.02.2015. Vaadatud 16.02.2015.
15. ↑  Eesti Akadeemiline Spordiliit. "Selgusid 2016.a parimad üliõpilassportlased".
16. ↑  International Orienteering Federation. "Athletes' Commission". Originaali arhiivikoopia seisuga 6. juuni 2017.
17. ↑  "Athlete of the Month – February 2014". Originaali arhiivikoopia seisuga 17. veebruar 2015. Vaadatud 17. veebruaril 2015.

Välislingid
-----------

* Biograafia ESBLs
* 
* Daisy Kudre blogi